Jeļena Ostapenko - Wikipedia
Jeļena Ostapenko, ook bekend as Aļona Ostapenko (Riga, 8 Junie 1997), is 'n Letlandse tennisspeler. Sy het op vyf begin tennis speel. Haar gunsteling oppervlak is hardebaan. Sy speel regshandig en het 'n dubbelhand-rughand.
Jeļena Ostapenko tydens die Wimbledon-kampioenskap in 2017
8 Junie 1997 (1997-06-08) (22 jaar oud) 
Regshandig (tweehandig handrughou)
$7 616 219 (soos op 11 September 2018)
2 WTA, 7 ITF
No. 5 (19 Maart 2018)
No. 22 (28 Januarie 2019)
3 WTA, 8 ITF
No. 32 (19 Junie 2017)
Laaste opgedateer op: 28 Januarie 2019.
Jeļena Ostapenko tydens die Franse Ope in 2017
In 2015 kry sy 'n loslootjie om by die Wimbledon-kampioenskap te speel, wat haar grandslam-debuut inlui. Later daardie jaar speel sy die eerste keer tydens die Quebec-toernooi in 'n WTA-eindstryd. In 2016 vorder sy tot die eindrondte tydens die "Premier Five"-toernooi in Doha, en so ook in 2017 tydens die Charleston-toernooi.
In 2017 behaal Ostapenko haar eerste WTA-titel op die dubbelspel-toernooi in Sint Petersburg (saam met die Poolse Alicja Rosolska).
In 2017 wen sy ook die enkelspel op Roland Garros, haar eerste grandslam-titel, asook die eerste vir 'n speler uit Letland. Sy het eers vir Louisa Chirico, Mónica Puig, Lesja Tsoerenko en Samantha Stosur uitgestof, waarna sy Caroline Wozniacki in die kwarteindronde klop, vir Timea Bacsinszky in die halfeindronde, en die derde gekeurde Simona Halep in die eindstryd verslaan. Haar oorwinning as ongeplaaste speler op Roland Garros is die eerste sedert die van Margaret Scriven in 1933.
Die tabel toon Ostapenko se prestasie tydens elk van die Grand Slam-toernooie in enkelspel vir vroue waaraan sy deelgeneem het:
2015 nie deelgeneem nie K1 Rondte 2 Rondte 2
2016 Rondte 1 Rondte 1 Rondte 1 Rondte 1
2017 Rondte 3 Wenner Kwarteindstryd Rondte 3
2018 Rondte 3 Rondte 1 Halfeindstryd Rondte 3
2019 Rondte 1
↑ 1,00 1,01 1,02 1,03 1,04 1,05 1,06 1,07 1,08 1,09 1,10 1,11 (en) "Jeļena Ostapenko Career Statistics". wtatennis.com. Besoek op 28 Januarie 2019.
↑ (lv) "Aļona Ostapenko: 'Neviens mani nav tā apmācījis. Tas vienkārši ir stils, kurā spēlēju'". Latvijas Avīze. 12 Junie 2017. Besoek op 28 Januarie 2019.
↑ (en) "2017 results". CBSSports.com. Besoek op 28 Januarie 2019.
(en) Jelena Ostapenko se WTA-profiel
(en) Haar ITF-profiel
Wikimedia Commons het meer media in die kategorie Jeļena Ostapenko.
Ontsluit van "https://af.wikipedia.org/w/index.php?title=Jeļena_Ostapenko&oldid=1907100"
Last edited on 1 Februarie 2019, at 04:18